ວີໂອເອ ສຳພາດກັບ ບັນດາອະດີດ ທະຫານນາວິກະໂຍທິນ ໃນວັນ ນັກລົບເກົ່າ ອາເມຣິກັນ 
ເນື່ອງໃນວັນນັກລົບເກົ່າ ວັນທີ 11 ເດືອນພະຈິກນີ້ ວີໂອເອ ຂໍຄຳນັບ ບັນດານັກລົບເກົ່າ ທີ່ໄດ້ຮັບໃຊ້ ເປັນ​ຮົ້ວ ປ້ອງກັນປະເທດ ສະຫະລັດ.
ວັນທີ 11 ພະຈິກ ມື້ວານນີ້ ທາງລາຍການ ຊີວິດຊາວລາວ ຂອງ ວີໂອເອ ປະຈໍາແລງວັນພະຫັດ ຂອງເຮົາ ຈຶ່ງຈະນຳເອົາການສຳ ພາດ ກັບບັນດາລູກຫລານລາວ ທີ່ເຄີຍໄດ້ເຂົ້າຮັບໃຊ້ໃນກອງທັບ ສະຫະລັດ ມາສະເນີທ່ານ ບັນດາຊາຍໜຸ່ມເຫຼົ່ານີ້ ໄດ້ມາເຕີບ ໃຫຍ່ ແລະເກີດຢູ່ໃນ ສະຫະລັດ ໄດ້ຜ່ານການຕຽມພ້ອມເພື່ອ ປ້ອງກັນປະເທດຊາດ ແລະໄດ້ໄປສູ້ລົບຢູ່ແນວໜ້າມາ ບັດນີ້ເຂົາເຈົ້າໄດ້ພົ້ນກຳນົດການ ຮັບໃຊ້ ອອກມາເປັນພົນລະເມືອງດີຂອງປະເທດ ປະກອບວິຊາອາຊີບອື່ນຕ່າງໆນາໆ ຊ່ຶງບາງຄົນກໍໄດ້ຮັບບາດເຈັບກໍມີ ກິ່ງສະຫວັນ ຈະນຳເອົາຄວາມເປັນມາຂອງຊີວິດໜຸ່ມ ນ້ອຍ ອາຣິກັນ ເຊື້ອສາຍລາວເຫລົ່ານີ້ ມາສະເໜີທ່ານໃນອັນດັບຕໍ່ໄປ ວັນພຸດທີ່ 11 ເດືອນພະຈິກມື້ວານນີ້ ເປັນວັນລະນຶກເຖິງ ວັນນັກລົບເກົ່າ ຢູ່ໃນສະຫະລັດ ອາເມຣິກາ ເປັນວັນພັກລັດທະການຂອງລັດທະບານກາງ ເພື່ອລະນຶກເຖີງບັນດາຜູ້ຮັບ ໃຊ້ຢູ່ໃນກອງທັບສະລັດ ທີ່ຮູ້ກັນວ່າ ວັນນັກລົບເກົ່າ ຫລື Veterans Day ວັນດັ່ງກ່າວນີ້ ກົງກັບວັນສະຫງົບເສິກ ທີ່ໃຫ້ກຽດຕິຍົດແກ່ບັນດາທະຫານໆຂອງຊາດ ທີ່ສະຫລອງກັນຢູ່ ໃນຫລາຍໆປະເທດທົ່ວໂລກ ພ້ອມທັງເປັນຂີດໝາຍຄົບຮອບວັນສະຫງົບເສິກຂອງ ສົງ ຄາມໂລກຄັ້ງທີ່ໜຶ່ງ ທີ່ໄດ້ກາຍມາເປັນ ວັນນັກລົບເກົ່າຂອງ ສະຫະລັດ ທີ່ໄດ້ເລີ້ມມາແຕ່ປີ 1954 ບັນດາຮ້ານອາຫານ ແລະຮ້ານຂາຍເຄຶ່ອງຫຍ່ອຍຕ່າງໆ ຢູ່ທົ່ວສະຫະລັດ ກຳລັງພາກັນ ມອບສິ່ງຂອງໃຫ້ຟຣີ ຫລືບໍ່ກໍຫລຸດລາຄາໃຫ້ ແລະບໍລິການແກ່ບັນດາ ທະຫານແຫ່ງຊາດ ທີ່ເປັນນັກລົບເກົ່າ ໃນວັນພຸດມື້ນີ້ ເພື່ອໃຫ້ກຽດແກ່ ວັນນັກລົບເກົ່າ ຊຶ່ງເປັນວັນພັກ ແຫ່ງຊາດປະຈຳປີ ການສະແດງອອກເຖິງຄວາມເພິງພໍໃຈ ແມ່ນເປັນໄປຕາມປະເພນີຫລາຍກວ່າ ແລະການໄວ້ອາໄລ ຮ່ວມທັງການວາງພວງມະລາໂດຍ ປະທານາທິບໍດີ Barack Obama ທີ່ຂຸມຝັງ ສົບທະຫານນິລະນາມ ທີ່ສຸສານແຫ່ງຊາດ ຢູ່ຟາກແມ່ນໍ້າ Potomac ຈາກນະຄອນຫລວງ ຂອງປະເທດ ວັນພັກນັກລົບເກົ່າ ເປັນວັນໃຫ້ກຽດແກ່ ບັນດາຜູ້ຊາຍ ແລະຜູ້ຍິງ ທີ່ໄດ້ຮັບໃຊ້ຢູ່ ໃນກອງ ທັບສະຫະລັດ ມີມາຕັ້ງແຕ່ປີ 1919 ເວລາປະທານາທິບໍດີ Woodrow Wilson ປະກາດ ເອົາວັນທີ 11 ເດືອນພະຈິກ ເປັນວັນສະຫງົບເສິກ ເພື່ອສະຫລອງສີ້ນສຸດການສູ້ລົບ ທີ່ກົງ ກັບໜຶ່ງປີ ໃນສົງຄາມໂລກຄັ້ງທີ່ໜຶ່ງ “ສີ້ນລົງ ຂອງສົງຄາມທັງໝົດ” ລະຫວ່າງເຢຍຣະມັນ ແລະບັນດາປະເທດພັນທະມິດ ທີ່ປະກອບດ້ວຍ ອັງກິດ ຝຣັ່ງ ແລະສະຫະລັດ ບັດນີ້ເຮົາມາກ່າວເຖິງຄວາມສຳຄັນຂອງບັນດາເຍົາວະຊົນເຊື້ອສາຍລາວ ທີ່ໄດ້ວາງບົດ ບາດອັນສຳຄັນໄວ້ ຢູ່ວັນນັກລົບເກົ່ານີ້ ນັບຕັ້ງແຕ່ຊາວລາວໄດ້ເຂົ້າມາຕັ້ງຖິ່ນຖານຢູ່ໃນ ສະຫະລັດ ໃນຕອນທ້າຍຂອງສັດຕະສັດທີຊາວ ອັນເປັນເວລາຫລາຍກ່ວ່າສາມທົດສະ ວັດທີ່ຜ່ານມາ ບັນດາລູກຫລານຜູ້ມີເລືອດເນື້ອເຊື້ອສາຍລາວ ຍິງ ແລະຊາຍ ທີ່ໄດ້ມາ ເຕີບໃຫຍ່ ແລະເກີດຢູ່ໃນ ສະຫະລັດ ບັດນີ້ເຂົາເຈົ້າພາກັນໃຫຍ່ກ້າໜ້າບານ ເປັນປະ ຊາຊົນຜູ້ຈົງຮັກພັກດີຂອງຊາດ ຫລາຍໆຄົນພາກັນສະໝັກເຂົ້າເປັນທະຫານຢູ່ໃນ ເຫລົ່າຕ່າງໆຂອງ ກອງທັບສະຫະລັດ ຮັບໃຊ້ປະເທດຊາດ ຢູ່ໃນ ສະຫະລັດ ອາເມຣິກາ ຫລັງຈາກຮຽນໆຈົບມັດທະຍົມ ແລ້ວເຂົາເຈົ້າ ກໍສາມາດ ອາສາສະໝັກເຂົ້າຮັບໃຊ້ຢູ່ໃນເຫລົ່າທະຫານຕ່າງໆຂອງ ກອງທັບສະຫະລັດ ເປັນເວ ລາຫລາຍປີ ຊຶ່ງແລ້ວແຕ່ສັນຍາ ເຊັນຈາກ ສີ່ປີ ຫາຫົກປີ ນອກນັ້ນເຂົາເຈົ້າຍັງໄດ້ຮັບ ທຶນສຶກສາ ຢູ່ມະຫາວິທະຍາໄລຕ່າງໆ ບັດນີ້ເຮົາຂໍແນະນຳໃຫ້ທ່ານໄດ້ຮູ້ຈັກກັບ ວິລະບູລຸດໜຸ່ມນ້ອຍຜູ້ອົງອາດກ້າຫານເຊື້ອສາຍ ລາວ ທ່ານ Timothy ວິໄຊ ມີຊື່ນອ້ຍວ່າ Tim ເກີດຢູ່ ສະຫະລັດ ອາເມຣິກາ ສາມາດປາກ ພາສາລາວໄດ້ດີພໍສົມຄວນ ຫລັງຈາກຮຽນຈົບມັດທະຍົມ Tim ໄດ້ເຂົ້າມະຫາວິທະຍາໄລ ໜຶ່ງປີ ຫລັງຈາກນັ້ນໄດ້ຕັດສິນໃຈສະໜັກເຂົ້າຮັບໃຊ້ ເປັນທະຫານນາວິກະໂຍທິນ ໃນ ກອງທັບສະຫະລັດ Tim ໄດ້ເລົ່າຄວາມເປັນມາຂອງຊີວິດທີ່ໄດ້ກາຍມາເປັນຄົນພິການ ໃນຂະນະທີ່ລໍຖ້າການເດີນທາງໄປສູ້ລົບທີປະເທດອີຣັກ ດັ່ງນີ້ : Tim ກ່າວຕໍ່ໄປວ່າ ຊີວິດຂອງການເປັນຄົນພິການ ບໍ່ໄດ້ສ້າງຄວາມທໍ້ຖອຍແກ່ Tim ລາວຍິງດຳເນີນ ຄວາມມີມານະອົດທົນ ແລະໃຊ້ຊິວິດອັນຈຳກັດໃຫ້ເປັນປະໂຫຍດ ບັດນີ້ Tim ໄດ້ກາຍມາເປັນນັກກິລາ wheel chair rugby ຫລື ນັກກິລາ ຣັກບີ ຂີ່ລົດພິການ Tim ໄດ້ອະທິບາຍກ່ຽວກັບກິລາສະນິດນີ້ວ່າ : ປັດຈຸບັນນີ້ Tim ຢູ່ເມືອງ Mobile ລັດ Alabama ບ່່ອນທີ່ Tim ກຳລັງເຈາະຈົງໃສ່ການເຝິກແອບກິລາ ທີ່ຕຽມການເຂົ້າແຂ່ງຂັນ Para Olympic ໃນປີໜ້າ 2016 ຢູ່ທີ່ລັດ Alabama ນີ້ເອງ ຊຶ່ງ Tim ໄດ້ອະທິບາຍຕໍ່ໄປວ່າ : ອະດີດນັກລົບເກົ່າ ທີ່ໜ້າສັນລະເສີນອີກທ່ານໜຶ່ງກໍຄື ທ່ານ Denne ສີມມະທອງ ຕິດຕາມ ຄອບຄົວເຂົ້າມາຕັ້ງຖິ່ນຖານຢູ່ໃນ ສະຫະລັດໃນປີ 1981 ເວລານັ້ນມີອາຍຸໄດ້ພຽງແຕ່ສາມ ປີ ເກີດທີ່ແຂວງສະຫວັນນະເຂດ Denne ເປັນຊາຍໜຸ່ມລາວ-ອາເມຣິກັນ ທີ່ມັກພະຈົນ ໄພ ມັກມ່ວນ ແລະບໍ່ມີຄວາມຢ້ານກົວ ສາມາດປາກພາສາລາວໄດ້ດີ ຫລັງຈາກຮຽນຈົບ ມັດທະຍົມ ລາວໄດ້ອາສາສະໝັກເຂົ້າຮັບໃຊ້ ຢູ່ໃນກອງທັບສະຫະລັດ ເປັນທະຫານນາ ວີກະໂຍທິນ ຫລື Marines Denne ມີຮ່າງສູງພຽງແຕ່ ສີ່ຟິດປາຍ ແຕ່ວ່າ ຄວາມສູງບໍ່ໄດ້ ເປັນອຸບປະສັກກີດກັ້ນ ຂັດຂວາຕໍ່ຄວາມຢາກຮັບໃຊ້ຢູ່ໃນກອງທັບນາວີກະໂຍທິນ Denne ໄດ້ເລົ່າຊີວິດຄວາມເປັນມາເບື້ອງຕົ້ານຕໍ່ ວີໂອເອ ດັ່ງນີ້ : ຫລັງຈາກ Denne ໄດ້ລາອອກຈາກການຮັບໃຊ້ເປັນທະຫານແລ້ວ ບັດນີ້ໄດ້ເຂົ້າຮໍ່າຮຽນຕໍ່ເພື່ອເອົາປະລິນຍາຝ່າຍໃດຝ່າຍໜຶ່ງ ດ້ວຍຄວາມອຸປະກາລະທຶນ ຈາກກອງທັບສະຫະລັດ Denne ໄດ້ກ່າວຕໍ່ໄປວ່າ : ການເຂົ້າຮັບໃຊ້ເປັນທະຫານສະລັດ ຕ້ອງໄດ້ເດີນທາງໄປຢູ່ຫລາຍປະເທດ ແລະເປັນກຳໄລຊີວິດ ຊຶ່ງ Denny ໄດ້ກ່າວປະສົບການບັ້ນນີ້ສູ່ຟັງວ່າ : Denny ເຖິງແມ່ນວ່າໄດ້ມາເຕີບໃຫຍ່ຢູ່າໃນສະຫະລັດ ເປັນດວລາດົນນານ ແຕ່ໄດ້ສະແດງອອກມາ ໃນຄວາມເປັນລູກລາວຫລານລາວທີ່ແທ້ຈິງ ສາມາດປາກພາສາດ້ວຍສຳນຽງສະຫວັນນະເຂດ ແລະມັກອາຫານລາວ ຊຶ່ງ Denn ໄດ້ກວ່າມ້ວນທ້ານດັ່ງນີ້ : ຄະນະຈັດທໍາລາຍການ ຊີວິດຊາວລາວຂໍສະແດງຄວາມຂອບໃຈມາຍັງ ທ່ານ Tim ແລະ Denne ທີ່ໄດ້ແບ່ງປັນປະສົບການຊີວິດຂອງ ການເປັນທະຫານນາວີກະໂຍທິນ ຫລື Marines ຕິດຕາມມາດ້ວຍບັນດາ ນາຍທະຫານໆຂອງຊາດ ໃນອະດີດ ແລະປັດຈຸບັນ ທຸກໆຄົນ ເນື່ອງໃນໂອກາດ ການສະຫລອ ວັນນັກລົບເກົ່າ ຫລື Veterans Day